Definition af systemet (The Vision)

Ubiquitous Doorman (UbiDoor) er et centralt styret system der holder styr på personer i bygningen, møder, aftaler, kalendere, og meget andet. UbiDoor er underbygningen for de andre dele i Ubiquitous Dream Team. Det er primært til for at lette arbejdsbyrden for administrationen og sekretærerne ved at gøre den information de normalt formidler lettere tilgængelig. Dog kan alle personer tilknyttet systemet kan indlægge egne relevante informationer. Det ville ikke være utænkeligt at systemet udvikler sig til et nøglepunkt i dagsordenen for mange ikke-privilegerede personer. Studerende kan bruge det til at aftale gruppemøder, lærere kan oplyse om aflysning eller flytning af timer, og alle kan sende beskeder til hinanden.

Systemet er ansvarlig for at holde alle personer ajour med informationer der er relevante for dem. Om en given information er relevant er det mest personens eget ansvar at gøre systemet opmærksom på idet personerne kan tilmelde sig informationsgrupper, men systemet skal også delvist kunne (kritisk) forudsige at en person har brug for den givne information. Yderligere er der serviceelementer der tillader at udvalgte brugere af systemet at automatisk aktivere/kontrolere undervisningselementer i lokaler.

UbiDoor er i første omgang indskrænket til Mærsk Instituttets bygning for afprøvning og stabilisering før det eventuelt kan bruges på SDU et al. Af den grund behøver systemet ikke at være absolut solidt fra første implementation. Der skal dog tænkes på at systemet bør kunne arbejde sammen med eksisterende systemer, og derfor skal den første implementation være gennemtænkt med hensyn til mulighed for udbyggelse og interoperabilitet. Og, idet systemet er stærkt centraliseret, skal det kunne modstå diverse ustabiliteter. Altså ikke noget med at miste skemaet for semesteret bare fordi systemet genstartes.

Sikkerhedsmæssigt deles brugere op i 3 overgrupper: Fastansatte, studerende, og gæster. Kun fastansatte og studerende har mulighed for at lægge information ind i systemet, og disse grupper skal bære deres BCB-device eller logge ind med navn og password. Gæster har adgang til at se visse informationer, såsom at lokalisere en person. Fastansatte kan ydermere blive tildelt visse privilegier, for eksempel at kunne tilføje og slette brugere eller at kunne oprette et fag.

Det hele kører over et netværk i bygningen. Der er den centrale server, og til denne er der tilsluttet en række klienter. En klient kan være alt fra en PDA, over diverse computere i bygningen, til de fysiske UbiDoor konsoller og sensorer. Derfor skal der udvikles en række protokoller for disse client-server forhold. I sidste ende er de egentlige klienter dog brugerne, så måske det er bedre at sige client-frontend-server forhold. Noget af det fysiske UbiDoor udstyr bliver designet til opgaven (sensorer, BCB-devices), hvor andre dele kan afvikles på normale computere (konsoller, central server). Specielt derfor bliver systemets software udviklet i Java. Valget af Java hjælper også til senere videreudvikling og vedligeholdelse.